קים אור אזולאי

קים אור אזולאי זיו (נולדה ב-27 בספטמבר 2002) היא שחקנית, מנחת טלוויזיה ומעצבת אופנה ישראלית.

ביוגרפיה
נולדה בשם קים אזולאי בראשון לציון, וגדלה בבת-ים. כשהייתה בת 12, היא ומשפחתה עברו להתגורר בראשון לציון, העיר בה היא נולדה.

את שמה האמצעי אור קיבלה מרב שנכח בבריתה שלה. למדה בבית הספר התיכון מקיף י"א ראשונים שבעיר הולדתה. שיפרה והשלימה בגרויות גם אקסטרנית בתיכון הפרטי של רועי קריב.

באוקטובר 2020 התגייסה כחיילת של חיל החינוך, ושובצה במחלקת הפקות בתיאטרון צה"ל, והשתחררה לאחר כשנתיים באוקטובר 2022, לאחר ששירתה על תקן אמן פעיל.

למדה משחק אצל השחקן עופר חיון.

 קריירה 
בשנת 2013 השתתפה בעונה הראשונה של תוכנית המציאות "הבנים והבנות" בערוץ הילדים והעפילה לגמר.

שנתיים לאחר מכן, השתתפה בתוכנית הטלוויזיה "המתבגרים", דוקו עבור ילדים ונוער שעוסקת בחינוך מיני ובגיל ההתבגרות ששודרה בערוץ הילדים. בשנת 2017 הנחתה את "אונליין" לצד כוכבי נוער נוספים. בקיץ אותה שנה הוציאה ביחד עם עומר חזן קולקציית קפסולה בעיצובה ברשת הבגדים הישראלית "TNT".

בפברואר 2018 החלה את קריירת המשחק שלה כשגילמה את דמותה של גילי בסדרה "ככה זה" של yes. בהמשך השנה, גילמה את דמותה של קים ביטון בסדרה "יש לה את זה".

ביוני 2018 השתתפה בסדרת הרשת "אינסטה בייב". בהמשך אותה השנה, השתתפה בסדרת הנוער "אילת", בה גילמה את דמותה של נועה בן שושן, ביתו של בעל המלון ו"אושיית רשת" בעלת מותג אופנה. בהמשך התארחה בסדרה "אחותי קפצה כיתה" והחלה לשמש כפרנזטורית של חברת הסלולר "סמסונג" ושל חברת האיפור הבינלאומית "MAC".

באפריל 2019 החלו שידורי הסדרה "אמא מביכה" בערוץ זום ששודרה גם ב-yes שם גילמה את אבישג, האחות הבכורה במשפחה. בנובמבר אותה שנה החלו שידורי הגרסה המחודשת ל"בצפר" בכיכובה. היא השתתפה במחזמר "כמו גדולים" המבוסס על קלטת הילדים המשלבת את שיריו של אריק איינשטיין. כמו כן, לקראת סוף 2019 החלה לשמש כפרזנטורית לחברה האקססוריז הישראלי "TOPTEN", ולהנחות את תוכנית האירוח לנוער "הקומה האחרונה" בערוץ TeenNick.

בפברואר 2020 החלה לגלם את דמותה של ניקי בסדרה "ספיידרז", עליה גם קיבלה מועמדות בתחרות פרסי הטלוויזיה לילדים ולנוער. באוגוסט 2020 החלה לגלם את דמותה של לי-פס בסדרה "מחנה אבא". בספטמבר 2020 החלה לגלם את תותי בעונה החמישית של הסדרה "כפולה" בכיכובה של נועה קירל.

שימשה כשגרירת מותג של חברת האופנה האיטלקית "FILA" בישראל, כשלפני כן שיתפה פעולה במשך כחמש שנים עם המתחרה הגרמנית "אדידס".

בנובמבר 2020 השתתפה בתוכנית "נינג'ה ישראל" בקשת 12, כשדרית קווים אורחת.

באפריל 2021 החלה לגלם את דמותה של זיו בסדרה "מקיף מילאנו" בערוץ כאן חינוכית. באותה שנה השתתפה במסלול ה-VIP באודישנים לתוכנית "משחקי השף" ברשת 13 וגילמה את הודיה בסדרה "מנגן ושר".

קולקציית בגדים וכובעים בעיצובה נמכרת באתר האופנה הישראלי "Terminal X".

בשנת 2021 השתתפה ב-"SKY HIGH פסטיגל".

בשנת 2022 שיחקה בסרט "הסיפור שלנו".

בשנת 2023 החלהה לשחק בעונה השנייה של הסדרה "מלכת היופי של ירושלים" מבית yes, בתפקיד עמליה. באותה שנה השתתפה בתוכנית המציאות "רוקדים עם כוכבים" לצידו של עידן אטיאס והגיעה למקום הרביעי בחצי הגמר. בשנת 2023 שיחקה בסדרה "פול ספיד". באותה שנה שיחקה גם בתפקיד ראשי בסרט "לרוץ על החול", בתור נטע. באותה שנה דגמנה ב"אמריקן איגל" את קולקציית הג'ינסים החדשה.

בשנת 2024 הופיעה בעונה השלישית של סדרת הטלוויזיה "מנאייכ" המשודרת בכאן 11, בתפקיד שירה הראל, בתו של ברק הראל המגולם על ידי עמוס תמם. באותה שנה שיחקה בסדרה "ספין" מבית HOT, בתפקיד אמילי אמסלם. באותה שנה הפכה לפרזנטורית של מותג הסבונים "נקה 7".

 חיים אישיים 
מאז 2022 היא מתגוררת בתל אביב ביחד עם הכדורסלן יפתח זיו, עמו היא בזוגיות מאז 2020. בנובמבר 2024 השניים התארסו. ב-10 ביולי 2025 השניים נישאו.

בספטמבר 2021 עברה תאונת אופנוע ים, שגרמה לה למספר שברי דחיסה בעמוד השדרה.

 פילמוגרפיה 
שנהשםדמותהערותקולנוע2019פלא של פארקשאנוןדיבוב2022הסיפור שלנוקיםסרט קולנוע2023לרוץ על החולנטע קמינסקיטלוויזיה2013הבנים והבנותמשתתפת; תוכנית טלוויזיה בערוץ הילדים2015המתבגרים2017טין ניק סטנדאפ שואומנחה אורחתאונלייןמנחה; תוכנית טלוויזיה בערוץ הילדים2018אחותי קפצה כיתהבתפקיד עצמהתפקיד אורחיש לה את זהקים ביטוןאילתנועה בן שושןסדרת טלוויזיה של HOT וערוץ הילדים2018–2020ככה זהגיליסדרת טלוויזיה של Yes2019אמא מביכהאבישגסדרת טלוויזיה של Yes וזוםבצפרדנה אבקסיססדרת טלוויזיה של TeenNick2019–2020הקומה האחרונהמנחה; תוכנית טלוויזיה של TeenNick2020–2022ספיידרזניקי פישרסדרת טלוויזיה של HOT ו-TeenNick2020מחנה אבאלי-פס לזרסדרת טלוויזיה של KidZ ו-Yesכפולהתותיסדרת טלוויזיה של KidZזורמיםקיםסדרת טלוויזיה של TeenNick2021–2024מקיף מילאנוזיו כץסדרת טלוויזיה של כאן חינוכית2021מנגן ושרהודיה חדדסדרת טלוויזיה של Yes2022גדול עלינובתפקיד עצמהתפקיד אורח2023מלכת היופי של ירושליםעמליהסדרת טלוויזיה של Yesרוקדים עם כוכביםמתמודדת עונה 22023–הווהפול ספידנועה שגבתפקיד ראשי2024מנאייכשירה הראלתפקיד ראשי; עונה שלישיתספיןאמילי אמסלםתפקיד ראשי

 פרסים ומועמדויות 
שנהפרסקטגוריהפרויקטתוצאה2017פרסי נבחרי השנה של פרוגיאייקון האופנהקים אור אזולאי2018שחקנית אהובה בסדרת נועראילת, אינסטה בייבפאשניסטת הרשת של השנהקים אור אזולאי2019פאשניסט/ת השנה2020שחקנית ראשית בסדרת דרמהספיידרז, כפולה, מחנה אבא, בצפר2021שחקנית ראשית בסדרת נוערקים אור אזולאיפאשניסט/ת השנהפרסי הטלוויזיה לילדים ולנוערהשחקנית הטובה ביותר בסדרת דרמהספיידרז2022פרסי נבחרי השנה של פרוגישחקנית ראשית בסדרת נוערמקיף מילאנו, ספיידרזזוג השנהקים אור אזולאי ויפתח זיופאשניסט/ת השנהקים אור אזולאי

קישורים חיצוניים

 "אני בת 14, יש משהו שאני אמורה לא לאהוב בגוף שלי?", fashion forward.






 א׳ עד ת׳, פרוגי 7 באפריל 2020




הערות שוליים

קטגוריה:שחקניות ישראליות
קטגוריה:דוגמניות ישראליות
קטגוריה:דוגמנים ישראלים
קטגוריה:מנחות טלוויזיה ישראליות
קטגוריה:בלוגריות ישראליות
קטגוריה:ראשון לציון: אישים
קטגוריה:שחקניות ילדות ישראליות
קטגוריה:מתחרי הבנים והבנות
קטגוריה:טיקטוקריות ישראליות
קטגוריה:פורבס 30Under30: ישראל
קטגוריה:מנחי טלוויזיה ישראלים
קטגוריה:אישים ממוצא יהודי-מרוקאי
קטגוריה:בוגרי תיאטרון צה"ל
קטגוריה:שחקנים ישראלים
קטגוריה:בוגרות תיאטרון צה"ל
קטגוריה:שחקנים ילדים ישראלים
קטגוריה:מעצבות אופנה ישראליות
קטגוריה:מעצבי אופנה ישראלים
קטגוריה:משתתפות הפסטיגל
קטגוריה:מתחרי רוקדים עם כוכבים (ישראל)
קטגוריה:ישראליות שנולדו ב-2002
קטגוריה:ישראלים שנולדו ב-2002